CELEX: 32013D0475
Language: lt
Date: 1379894400000
Title: 2013/475/ES: 2013 m. rugsėjo 23 d. Tarybos sprendimas dėl pozicijos, kurios Europos Sąjungos vardu turi būti laikomasi Jungtinių Amerikos Valstijų ir Europos bendrijos susitarimu dėl bendradarbiavimo civilinės aviacijos saugos reglamentavimo srityje įsteigtoje Dvišalėje priežiūros valdyboje dėl Sprendimo Nr. 0004, kuriuo iš dalies keičiamas Susitarimo 1 priedas

28.9.2013   
            
            
               LT
            
            
               Europos Sąjungos oficialusis leidinys
            
            
               L 257/2
            
         TARYBOS SPRENDIMAS
   2013 m. rugsėjo 23 d.
   dėl pozicijos, kurios Europos Sąjungos vardu turi būti laikomasi Jungtinių Amerikos Valstijų ir Europos bendrijos susitarimu dėl bendradarbiavimo civilinės aviacijos saugos reglamentavimo srityje įsteigtoje Dvišalėje priežiūros valdyboje dėl Sprendimo Nr. 0004, kuriuo iš dalies keičiamas Susitarimo 1 priedas
   (2013/475/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               2011 m. kovo 7 d. Tarybos sprendimas 2011/719/ES dėl Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje sudarymo (1) įsigaliojo 2011 m. gegužės 1 d.;
            
         
               (2)
            
            
               Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje (2) (toliau – Susitarimas) 3 straipsnio A dalimi įsteigta Dvišalė priežiūros valdyba pagal Susitarimo 3 straipsnio C dalies 2 punktą gali iš dalies keisti Susitarimo priedus, kaip numatyta jo 19 straipsnio B dalyje;
            
         
               (3)
            
            
               reikėtų nustatyti poziciją, kurios Sąjungos vardu turi būti laikomasi Dvišalėje priežiūros valdyboje pagal Sprendimo 2011/719/ES 4 straipsnio 4 dalį dėl Dvišalės priežiūros valdybos sprendimo Nr. 0004, kuriuo iš dalies keičiamas Susitarimo 1 priedas,
            
         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje 3 straipsnio A dalyje nurodytoje Dvišalėje priežiūros valdyboje dėl Sprendimo, kuriuo iš dalies keičiamas Susitarimo 1 priedas, priėmimo grindžiama prie šio sprendimo pridedamu Dvišalės priežiūros valdybos sprendimo Nr. 0004 projektu.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2013 m. rugsėjo 23 d.
      
         
            Tarybos vardu
         
         
            Pirmininkas
         
         V. JUKNA
      
   
   
      (1)  OL L 291, 2011 11 9, p. 1.
   
      (2)  OL L 291, 2011 11 9, p. 3.
   
      PROJEKTAS
      Jungtinių amerikos valstijų ir europos bendrijos
      SUSITARIMO
      dėl bendradarbiavimo Civilinės Aviacijos saugos reglamentavimo srityje dvišalė priežiūros valdyba
      Sprendimo priėmimo protokolas
      Sprendimas Nr. 0004
      Pagal Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje (toliau – Susitarimas) 19 straipsnio B dalį, kurioje numatyta, kad Susitarimo priedų daliniai pakeitimai daromi Susitarimo 3 straipsniu įsteigtos Dvišalės priežiūros valdybos priimtais sprendimais, Dvišalė priežiūros valdyba nusprendė:
      
                  1.
               
               
                  Susitarimo 1 priedą iš dalies pakeisti pridedant tokį naują 3.2.11 punktą:
                  
                              „3.2.11
                           
                           
                              
                                          a)
                                       
                                       
                                          Nuo 2014 m. sausio 1 d. mokesčiai, kuriuos kiekvienais kalendoriniais metais techninis atstovas nustato pareiškėjui arba reguliuojamam subjektui už patvirtinimą, kurį tas techninis atstovas atlieka pagal 3.2.4 punktą, kad aprobuotų:
                                          
                                                      i)
                                                   
                                                   
                                                      orlaivio, orlaivio variklio, oro sraigto arba prietaiso projektą;
                                                   
                                                
                                                      ii)
                                                   
                                                   
                                                      papildomą tipo pažymėjimą;
                                                   
                                                
                                                      iii)
                                                   
                                                   
                                                      tam tikrus esminius tipo projekto pakeitimus, kaip nustatyta techninio įgyvendinimo tvarkoje, arba
                                                   
                                                
                                                      iv)
                                                   
                                                   
                                                      triukšmo ir išmetamųjų dujų pakeitimus,
                                                   
                                                yra ne didesni kaip 95 % to techninio atstovo mokesčių, kuriuos jis būtų nustatęs pareiškėjui arba reguliuojam subjektui per tuos pačius kalendorinius metus už lygiaverčio projekto, papildomo tipo pažymėjimo, svarbaus pakeitimo, triukšmo ar išmetamųjų dujų pakeitimų patvirtinimo išdavimą taikant sertifikavimo procesą.
                                       
                                    
                                          b)
                                       
                                       
                                          Mokesčiai, kuriuos techninis atstovas nustato pareiškėjui arba reguliuojamam subjektui per kalendorinius metus už patvirtinimą, kurį tas techninis atstovas atlieka pagal 3.2.4 punktą, atitinka naudą, gautą vietoj sertifikavimo proceso taikant patvirtinimo procesą. Tokia nauda ir susijęs mokesčių sumažinimas pagrindžiami reikiamais duomenimis. Todėl Dvišalė priežiūros valdyba periodiškai peržiūri ir tinkamai sprendimu tikslina a punkte nustatytą procentą.“
                                       
                                    
                        
            
                  2.
               
               
                  Naujo 3.2.11 punkto b papunktyje nurodyta periodinė peržiūra atliekama bet kurios iš Šalių prašymu, tačiau ne dažniau kaip kas dvejus metus. Kaip numatyta Susitarimo 1 priedo 2.2.1 punkte, atlikti tokią peržiūrą ir parengti būtinus sprendimus Dvišalei priežiūros valdybai padeda Sertifikavimo priežiūros valdyba. Peržiūra ir sprendimai grindžiami techninių atstovų pateiktais duomenimis.
               
            Pakeitimas įsigalioja tą dieną, kai jį pasirašo paskutinė Šalis.
      Dvišalės priežiūros valdybos vardu
      
                  FEDERALINĖ AVIACIJOS ADMINISTRACIJA
               
               
                  EUROPOS KOMISIJA
               
            
                  TRANSPORTO DEPARTAMENTAS
               
               
                  EUROPOS SĄJUNGA
               
            
                  JUNGTINĖS AMERIKOS VALSTIJOS
               
               
                   
               
            
                  
                              PARAŠAS
                           
                           
                              _
                           
                        
               
                  
                              PARAŠAS
                           
                           
                              _
                           
                        
            
                  
                              PAREIGOS
                           
                           
                              Aviacijos saugos administratoriaus pavaduotojas
                           
                        
               
                  
                              PAREIGOS
                           
                           
                              Mobilumo ir transporto generalinio direktorato Aviacijos ir tarptautinių transporto klausimų direktorato direktorius
                           
                        
            
                  DATA
               
               
                  DATA
               
            
                  
                              VIETA
                           
                           
                              Vašingtonas, Kolumbijos apygarda
                           
                        
               
                  
                              VIETA
                           
                           
                              Briuselis, Belgija